जुलाई में होने वाली कांवड़ यात्रा की तैयारियों की गुरुवार को मंडलायुक्त सभागार में अंतर मंडलीय बैठक हुई। बैठक में मंडलायुक्त मृत्युंजय कुमार नारायण ने पीडब्लूडी और सिंचाई विभाग को कांवड़ रूटों की मरम्मत करने का निर्देश दिया है। रूट पर के अस्पतालों में अलर्ट के साथ एंबुलेंस की सुविधा सुनिश्चित करने और जर्जर विद्युत तारों को बदलने के भी निर्देश दिए गए हैं। कांवड़ यात्रा के दौरान बिजली की आपूर्ति सुनिश्चित करने के लिए ओवरलोड बिजल घरों पर ट्रांसफार्मर बदलने को कहा गया है। प्रशासनिक अफसरों को कंट्रोल रूमों की स्थापना और रूटों का डायवर्जन समय से करने को कहा गया है।